નિલમભાઈએ અનેક પ્રયત્નો બાદ ખોબા ગામમાં વિજળી લાવવામાં સફળતા મેળવી, આજે ખોબા ગામમાં વિજળી પણ જોવા મળે છે, આ તમામ સમાજસેવાના કાર્યો તેમના મિત્રોના સાથ સંગાથથી આગળ વઘે છે, વિકાસના પંથે ચાલતા તેમને 1 એકર જમીન પણ દાનમાં મળી, ગામની મદદથી તેમણે આ જગ્યાએ નવું મકાન બાંઘ્યું, મકાનની ખાસિયત એ છે કે આ મકાનમાં વાપરવામાં આવેલા લાકડા ગામના એક-એક ઘરમાંથી મંગાવવામાં આવ્યા છે, સમાજ સેવાની ઈચ્છા રાખનારા માટે નિલમ ભાઈ હરતી ફરતી પ્રયોગશાળા અને પુસ્તકાલય છે, આજના શહેરના ઘેલા યુવાનોને પણ નિલમભાઈના સમાજ કાર્યોમાંથી પ્રેરણા મળે છે, ઉચ્ચ અભ્યાસ સાથે-સાથે તેમણે સમાજ અને ગામને નવી દિશા ચિંઘી છે, અહીના લોકોને શિક્ષણ પુરુ પાડ્યું છે, સમગ્ર ગામને પગભર કર્યું છે, હવે તો જેમ જેમ નિલમભાઈના કાર્યોની વાત વાયુવેગ પ્રસરતી જાય છે તેમ તેમ અનેક લોકો તરફથી આર્થિક મદદ પણ મળે છે.